Ceyson Corcani

Ceyson Rza Corcani (21 fevral 1981-ci ildə doöulub) Azərbaycan əsilli, Qacar mənşəlli filosof, yazıçı, Nyu-Cersi Texnologiya İnstitutunun keçmiş müəllimi, European New Right nəşriyyat və Arktos Media şirkətlərinin keçmiş baş redaktoru, eni zamanda, Riçard Spenserlə birlikdə AltRight Korporasiyasının həmtəsisçisi.

 Erkən həyatı 
Rza Corcani, Nyu-Yorkun Manhetten rayonunda doğulub və böyüyüb. O Azərbaycan əsilli, Qacar mənşəlli İrandan mühacir olan atanın (Firidun Qajar Corcani (ing. Fereidun Qajar Jorjani)  və İrlandiya və Skandinaviya mənşəlli, şimal Avropa irsinə malik işçi sinfindən olan ananın yeganə övladıdır. O, ABŞ və İranın ikili vətəndaşıdır.

O, Nyu-Yorkun Manhetten rayonun Upper East Side inzibati sahəsində yerləşən Dalton Məktəbində oxuyub. Orta məktəbi bitirdikdən sonra bir il Fordham Universitetində təhsil aldıqdan sonra Nyu-York Universitetindətəhsilini davam etdirərək bakalavr və magistr dərəcələri alıb<ref>.

2013-cü ildə o, Lonq Aylend adsındakı Stoni Bruk Universitetində fəlsəfə üzrə doktorluq dərəcəsi alıb.

 Karyerası 
Nyu-Cersi Texnologiya İnstitutunda tam-ştat müəllim kimi çalışarkən, Rza Corcani elm, texnologiya və cəmiyyət (STS), Martin Haydeggerin fəlsəfəsi və İran tarixi mövzularını tədris edib. 

2016-cı ildə Corcani ultrasağçılara məxsus Arktos Media nəşriyyatının redaktoru təyin olunub.

 Akademik fəaliyyətdən uzaqlaşdırılması və məhkəmə çəkişmələri 
2017-ci ilin sentyabr ayında özünü R.Corcaniyə "Erik Hellberq" kimi təqdim edən isveçli antifaşist fəal Patrik Hermanssonun çəkdiyi gizli video əsasında R.Corcani Nyu-Cersi Texnologiya İnstitutunda müəllimlik vəzifəsindən azad edilib. Belə ki,   Hermansson iyun ayında Manhetten şəhərinin mərkəzindəki  İrlandiya barında R.Corcani ilə görüşərək faşizmin Avropanı bürüyəcəyi gələcək barədə söhbət aparıb. Söhbət əsnasında Corcani deyib: "Bu proses ümumiyyətlə müsəlman əsilli vətəndaşlar da daxil olmaqla, əksər miqrantların Avropadan çıxarılması ilə nəticələnəcək. Bu hadisələr konsentrasiya düşərgələri, ölkədənçıxarma və müharibə ilə başa çatacaq, bədəlini isə bir neçə yüz milyon insanın ödəyəcək. Qeyd olunan söhbət zamanı gizli çəkilən videodan görünür ki, R.Corcani konsentrasiya düşərgələrinin Avropaya qayıdacağını, Adolf Hitler, Napoleon Bonapart, Makedoniyalı İskəndər kimi şəxslərin şəkillərinin 2050-ci ilə qədər Avropa valyutasında görünəcəyini proqnozlaşdırıb.

Corcani iddia edirdi ki, bu video iki saatlıq söhbətin fraqmentlərindən mataj edilərək, təhrif olunub, onun pronozları təsdiq şəklində deyil, antitopik gələcək barədə xəyali xəbərdarlıq formasında səsləndirilib.

2017-ci ilin fevral ayında NJIT rəsmiləri Corcaniyə illik müəllimlik müqaviləsini yeniləməyəcəklərini bildiriblər. 

Lakin, 2018-ci ilin iyul ayında Corcani NJIT-ə qarşı 25 milyon dollarlıq iddia qaldıraraq, bəyan edib ki, kampus rəsmiləri Corcaninin söz və birləşmək azadlığına dair konstitusion hüququnu pozub və nəticə etibarı ilə kampus rəhbərləri və həmkarları kampusdaxili e-poçt və tələbə qəzeti vasitəsilə Corcaniyə böhtan atıblar. Məktəbin sözçüsü Denise Anderson iddiaları rədd edərək deyib ki,  "Doktor Corcaninin universitetin və ya onun nümayəndələrinin qanunsuz hərəkətləri ilə bağlı iddiaları həqiqətə uyğun deyil və biz bu cür iddialara qarşı qətiyyətlə müdafiə olunmaq niyyətindəyik".

2019-cu ilin mart ayında ABŞ Rayon Hakimi William Martini, Corcaninin işində böhtan (defomasiya) faktının olmadığına dair qərar verərək, yazıb: "İddia ümumilikdə inandırıcı deyil, çünki təqdim edilən faktlar iddiaının səs yazısının onun əsl fikirlərinin təhrif edilməsi məqsədi ilə redaktə edildiyinin cavabdehlərə məluum olduğunu güman etməyə əsas vermir".

 Riçard Spenser ilə əlaqə 
Corcani Riçard Spenserlə ilk dəfə  Milli Siyasət İnstitutunun Ağdərili Rrqin Aliliyi üzrə Təhlil Mərkəzinin konfransında görüşüb; hər ikisi bu tədbirdə çıxış edib, konfrans iştirakçıları nasist salamlaması istifadə edib, R.Spenser izdihamı "Salam Tramp!" qışqıraraq yönləndirib. Sonradan R.Corcani əslində ilkin olaraq konfransda çıxış etmək niyyətinin olmadığını, Spenserin sözügedən təşkilata təlqin etmək istədiyi ağ-irqçilik ideologiyanı isə inkar etdiyini bildirib.

2017-ci ilin yanvar ayında  Rza Corcani Richard Spenser ilə birlikdə  AltRight Korporasiyasını və AltRight.com resursunu təsis ediblər. lakin bir ildən az müddət sonra R.Corcani bu qurumdan istefa verərək, öz qərarını onunla əsaslandırıb ki, o ABŞ Məcələsiin 501(c)(3) maddəsi əsasında təsis edilmiş  mədəniyyət qurumu olan İran İntibah Təşkilatına qoşulmaq istəyib. Sonralar R.Corcani AltRight Korporasiyasını "ölü doğulmuş" və "tam uğursuzluq" sözləri ilə  anıbdı.

 Siyasətdə iştirak 

 "Jellyfish"  təşkilatı 
Benjamin Teitelbaum ilə müzakirə zaman Corcaninin vurğuladığı məsələlərdən biri də R.Corcani tərəfindən adı çəkilməyən Londondan olan bir şəxslə  əlaqəsi idi. Bu adam neonasizm, satanizm və okkultizmlə müxtəlif şəkildə məşğul olaraq, varlı müsəlmanlarla və, ehtimal ki, Britaniya hökumətinin üzvləri ilə eyni bir şəbəkənin parçası olmaqla, Corcaniyə "Prometey və Atlas" kitabına olan xüsusi marağı ilə bağlı e-poçt məktubu göndərib. Qısa müddət sonra həmin şəxs Corcaniyə "Blackwater" adlı özəl təhlükəsizlik firmasının veteranları tərəfindən təsis edilmiş "Jellyfish" ("Meduza" mənasını verir) kimi tanınan özəl kəşfiyyat təşkilatının xidmətlərindən istifadə etməyi təklif edib. Bu şirkət Türkiyə, Venesuela və Çindəki hökumətlərlə yanaşı, İran hökumətini devirmək istiqamətində məsləhətlər verməyə başlayıb. "Jellyfish" tərəfindən Corcani ilə müzakirə edilən digər məqsədlər arasında qaçqın böhranı ilə mübarizə aparmaq üçün Şimali Afrikada iri və mürəkkəb qaçqın düşərgələri kimi fəaliyyət göstərəcək "mikroşəhərlər" tikintisinin planı da yer alıb.

Qeyd olunan qurum adından Corcani ilə əlaqə saxlayan şəxs Pati Myuray (Patty Murray) adlı Demokrat senatorun keçmiş köməkçisi Maykl Bəqli (Michael Bagley) olub. Adı açıqlanmayan londonlu Corcani və Richard Spencerin məsləhətinə əsasən, 2016-cı ilin sentyabr ayında Bəqliylə ilk görüşə gedib, görüş zamanı Bəqli Corcaniyə deyib ki, "Jellyfish" Xorvatiyada İranın əhatə dairəsində hökumət əleyhinə mesajlar yayımlamaq üçün istifadə edilən gizli bir radio stansiyası saxlayır. Onu da əlavə edib ki, planın işləməsi üçün Donald Trump seçkilərdə qalib gəlməli idi ki, İran hökuməti əleyhinə fəaliyyətlər maliyyələşdirilsin, Bunun nəticəsində Stiv Bannon və Cared Kuşner də planın ayrılmaz oyunçuları olublar. Adı açıqlanmayan londonlunun Corcaniyə baş redaktor olmağı məsləhət gördüyü Arktos Media nəşrinin oxucusu kimi tanınan Bannon adlı şəxsin işi də plana təsir edirdi. Bu baş redaktorluq Corcaniyə təklifi edilməsinin səbəbi belədir ki, Corcani Jellyfish ilə yanaşı, birbaşa əlaqədə saxlanılabilən şəxsiyyətlərdən hesab olunub.  

2016-cı ildə Trampın seçilməsindən qısa müddət sonra, Corcani mühacirətdəki İran millətçiləri ilə görüşmək üçün Londona gəldikdə həmin adı açıqlanmayan şəxslə görüşüb. 2 yanvar 2017-ci ildə R.Corcani Bəqlidən ABŞ hökumətindən maliyyə dəstəyini Trampın andiçmə mərasimindən sonra, 1 fevrala qədər alınacağı barədə e-məktub alıb.  

8 mart 2017-ci iltarixində Corcani Bəqliyə e-məktub yazaraq AltRight Korporasiyasının lideri Richard Spenserdən yaxa qurtarmaq istədiyini bildirib. Sonra Bəqli bir müddət müəyyən səbəbdən Corcaninin məktublarını cavabsız saxlasa da, adı açıqlanmayan londonlu Venesuela neftinin "Jellyfish" tərəfindən nəzarətə altına alma niyyəti barədə Corcaniyə məktub göndərib. 

2 yanvar - 8 mart tarixləri arasında Jellyfish, Corcanidən Tramp administrasiyanda "düzgün" insanlarla əlaqə qurmağı tələb edib və bu tələb, Putin tərəfdarı olan İsrail şərhçisi Aviqdor Eskinin 2 fevralda RIA Novostidə dərc olunmuş məqalədə "Jellyfish"in Maykl Flinn ilə əlaqə qurduğunu iddia etdiyi məqalədə əks olunub. Nəticədə, Corcaninin Jellyfish ilə münasibətlərində heç bir nəticə əldə edilmədiyini qəbul edib. Çünki Maykl Bəqli FTB tərəfindən həbs edilib, Stiv Bennon isə onun haqqında heç vaxt eşitmədiyi bildirib.

Bundan əlavə, B.Teitelbaumun sözlərinə görə, adı açıqlanmayan londonlunun sufi ənənəçisi Martin Lings, Qətərin keçmiş əmiri Həməd bin Xəlifə Əl-Tani, qanunsuz vəsait cəlbetmə fəaliyyəti ilə tanınan və Boris Consonun dostu olan İran millətçisi Darius Quppi də daxil olmaqla varlı yaxınşərqlilərlə sıx əlaqələri var.

Benjamin Teitelbaumun sözlərinə görə, Corcani ona Stiv Bannona hədiyyə etmək üçün "Prometey və Atlas" kitabının bir nüsxəsini təqdim etmişdir. 

 Aviqdor Liberman ilə əlaqə 
9 oktyabr 2023-cü ildə, 7 oktyabr hücumlarının başlaması kontekstində, Corcani bir tvit (X sosical şəbəkəsi) göndərərək, 2018-ci ildə Aviqdor Libermanla əlaqə qurduğunu və onu İrana müdaxilə etməkdən çəkindirdiyini, eyni zamanda MEK kimi qrupları dəstəklədiyini bildirdi, çünki bu, "hərəkatımızın İsrailpərəst və hətta sionistpərəst xarakterini aydın şəkildə müəyyən etmək baxımından səmərəsiz olardı".

 Siyasi baxışları 
Jurnalist Olivia Goldhill, Corcaninin ideyalarını, xüsusən də Nik Lendin Qaranlıq Maarifçilik fəlsəfəsindən təsirlənmiş kimi təsvir etmişdir.

2023-cü ildə "Qaydaları poz" ( Break the Rules) verilişinin canlı yayımında Corcani Lenddən təsirləndiyini inkar etmişdir.

 Prometeyist Manifesti 
"Prometeyist Manifesti"ndə Corcani müasir Tanrı anlayışını tənqid edərək, onu "Zevslə arxetipik olaraq eyni olan qısqanc və zalımcasına qəzəbli Tanrı-Ata" adlandırmışdır. Bunun əvəzinə, Corcani Prometeyin insanın yaradıcısı kimi mifik ideyasını dəstəkləmiş və Olimpdən oğurladığı odu bəşəriyyəti qıtlıq və cəhalətdən azad etmək üçün texnologiya və elmin gücünün simvolu kimi müqayisə etmişdir.

Prometeyist Manifestində Corcani COVID-19-un Çinin Uhan Virologiya Laboratoriyasında biosilah kimi yaradıldığı iddiasını dəstəkləyib.

 Ağ millətçiliyə baxışlar 
2016-cı ildə Riçard Spenser tərəfindən təşkil edilən konfransda çıxış edən Corcani, Sasani imperiyasının süqutundan danışarkən ağların soyqırımı sui-qəsd nəzəriyyəsini təkrarlayəb; o, bunu "ilk və ən böyük ağ soyqırımı" kimi təsvir edib.  

2018-ci ildə Corcani özünü "İran sionisti " kimi təqdim edib. Corcani yevgenikanı dəstəkləmək üçün yazılar yazıb və iddia edib ki, İran "ərəbdən əvvəlki və monqoldan əvvəlki genetik xüsusiyyətini" bərpa etmədikcə mədəni, texnoloji və elmi cəhətdən inkişaf edə bilməz.

2017-ci ildə o, müsəlman vətəndaşların və immiqrantların 2050-ci ilə qədər Avropadan deportasiya olunacağını proqnozlaşdırıb.

Lakin o, Donald Trampın 2016-cı il prezidentlik kampaniyasına çox yaxın olan şəxslərin tapşırığı ilə Alt-Sağ hərəkatına qəsdən daxil olduğunu və onu Spenser tipli Ağ Milliyyətçilikdən uzaqlaşdırdığını bildirib.

2017-ci ildə Corcani ağdərili millətçi və ya irqçi olmadığını bildirib və özünü mütərəqqi və feminist kimi təqdim edib. 

"AltRight" Korporasiyasından istefa verdikdən sonra, təşkilatın "əsasən, ayrı-ayrı şübhəli şəxslərin qatıldığı ultrasağ mitinqlərinin təşkili üçün bir platformaya endirildiyini" bildirb.

 İran və geosiyasət 
Corcani yeni Fars İmperiyası qurmaq cəhdinə cəlb edildiyini və bu minvalla "İran İntibah Təşkilatı"na rəhbərlik etdiyini bildirib. Layihə ilə bağlı Corcani yeni İranın yeni yaranan İslam Xilafətinə qarşı mübarizə aparacağını deyib.  

 İslam 
Corcaninin sözlərinə görə, İslamın Qızıl Dövründə əldə edildiyi iddia edilən hər şey qədim İran mədəniyyətindən götürülüb. Bununla belə, o, İbrani  dinlərin bütövlüyünü tənqid edərək, müasir " Yəhudi-Xristian " Qərbinin yalnız materializm və mənasız texnologiya istehsal etdiyini, İslamın isə zülm və ağ soyqırım mənbəyi olduğunu vurğulayıb.

Bununla yanaşı, Corcani Aleksandr Duqini ənənəviliyi yaymaq məqsədinin bir hissəsi olaraq İslamı və İran İslam Respublikasını dəstəklədiyinə görə tənqid edir. 

İslamı tənqid etməsinə baxmayaraq, o, İslamın mənşəyinin İran olduğunu, xüsusən də aşağıdakıları bildirib:"İslam, müəyyən bir populyasiyanı aşılamaq üçün hazırlanmış genetikası dəyişdirilmiş virusun ideoloji ekvivalentidir. Sonra o, başqa bir genomu olan qrupa - uyğunlaşmadığı bir populyasiyaya nüfuz edib. Peyvənd olunmaq əvəzinə, bu yad əhali öldürülüb və virusun hədəf populyasiyanı aşılamalı olduğu bir xəstəlik yayır. Mitraist sehrbazlar və onların Parfiya feodalları İslamı həm İslama qarşı, həm də Sasanilər Dövlət ortodoksiyası kimi totalitar dövlət dininin hər hansı bir formasına qarşı üsyan kimi özünü göstərəcək bir immunitet reaksiyası yaratmaq məqsədi ilə İranın psixososial sisteminə təsir etmək üçün inkişaf etdiriblər. Aryanların azadlıqsevər zehnində lusifer üsyanına səbəb olan şey türklər və monqollar tərəfindən mənimsənildi. Bu Sibir köçərilərinin despotik Şərq ruhlarına müraciət edən despotik iyerarxiyaya, davalara mühafizəkar münasibətə, sərt nizam-intizama və sadist cəzalara reaksiya verməli olduğu güman edilən İslamın xüsusiyyətləri idi. "Cəbrayıl bunu gözləmirdi."Yuxarıdakı sitatda Cəbrayıl mələkdən danışarkən ilk öncə ekstremist şiə təriqətləri tərəfindən iddia olunan ideyanı - Cəbrayılın əvvəlcə İslamı qəbul etmiş və Ərəbistan yarımadasında geniş ticarətlə məşğul olan Salman farsi adlı şəxsin obrazından götürüldüyü fikrini nəzərdə tutur. Cəbrayılın buna inanmasının səbəbləri onun Məhəmməd Peyğəmbər Əleyhisalamın həyat yoldaşı Xədicə bint Xuveylid (onun iddiasına görə yəhudi) ilə ticari əlaqələri və bu əlaqələrin Salman Farsinin Məhəmməd Peyğəmbərlə dostlaşmasına səbəb olmasıdır. Bu hal, Quranda yer alan bəzi fikirlərin Salman Farsi tərəfindən Məhəmməd Əleyhissalama təlqin edilməsi barədə  şayiələrə səbəb olub. Corcani Salmanın bir neçə səbəbdən Karin-Pəhləvilər Sulaləsi üçün hərbi əməliyyatçı kimi çalışdığını iddia edir. O iddia edir ki, Salman hərbi texnikadan mahircəsinə istifadə etməyi və bir neçə dildə sərbəst danışa bilib. İkincisi, Salman Xəndək və Bədr döyüşlərində müsəlmanların qələbə qazanmasına kömək edib. Üçüncüsü, bu döyüşlərdə müsəlmanlar yaşıl qiyafə geyinib və İslamdakı aypara Karin Sülaləsinin simvollarından ilham alıb. Nəhayət, ərəblər Karin Sülaləsinin mənsub olduğu Pəhləvanların (Paerfiyalıların) tarixi rəqibləri olan Sasani sülaləsini devirdiyindən, bütün bunlar iranlıları İslam şəklində ifrat bir versiya yaratmaqla dini totalitarizmin fərqli formasına dəyişikliyə uğratmaq kimi daha böyük məqsədlə Karin Sülaləsi ilə birləşiblər. 

 Psixoloji fenomenlərə inamı 
Corcani "psixoloji hadisələrin elm ilə ruhanilik arasında fərqi aradan qaldıracaq postmodern və ya arxeofuturist elmin inkişaf açarı" olduğuna dair inancını ifadə edib.

 Tanınmış əsərləri 














 İstinadlar 

Kateqoriya:Nyu-York Universitetinin məzunları
Kateqoriya:Elm filosofları
Kateqoriya:İran tarixçiləri
Kateqoriya:İran feministləri
Kateqoriya:İrlandəsilli amerikalılar
Kateqoriya:ABŞ azərbaycanlıları
Kateqoriya:ABŞ tarixçiləri
Kateqoriya:ABŞ feministləri
Kateqoriya:Yaşayan insanlar
Kateqoriya:1981-ci ildə doğulanlar
Kateqoriya:İran azərbaycanlıları
Kateqoriya:Azərbaycan əsilli şəxslər
Kateqoriya:Yoxlanılmamış tərcümə ehtiva edən səhifələr